টেকনাফের বাহারছড়া ইউনিয়নের মারিশবনিয়া গ্রামের বাসিন্দা মছন আলীর পুত্র প্রতারণার শিকার সিএনজি চালক দেলোয়ার হোসেন জানান, ‘টেকনাফ সদর ইউনিয়নের ৫নং ওয়ার্ড মহেশখালীয়াপাড়া থেকে শামলাপুর আসা-যাওয়া দেড় হাজার টাকা ভাড়া নির্ধারন করে ২৩ আগস্ট রাতে বাড়িতে নিয়ে যায় মহেশখালীয়াপাড়া গ্রামের বাসিন্দা লালু মাঝির ছেলে তজিল। বাড়ির অতি নিকটেই র‌্যাবের ক্যাম্প থাকায় মনে সন্দেহ জাগেনি। তাছাড়া তজিল যে এতবড় প্রতারক ও সন্ত্রাসী তা আগে জানা ছিলনা। নিজের মোবাইলে ব্যালেন্স নেই অজুহাতে তাড়াতাড়ি রওয়ানা দিতে মা’কে আসতে বলার জন্য সিএনজি চালকের দামী মোবাইলটি নিয়ে রিং করে মায়ের সাথে কথা বলার ভান ধরে বাড়ির ভেতর ঢুকে পড়ে। সময় গড়িয়ে যায়। মোবাইল ফেরৎ তো দুরের কথা, মহেশখালীয়াপাড়া থেকে শামলাপুর আসা-যাওয়া বাবৎ দেড় হাজার টাকা ভাড়া নির্ধারন করে আনা যুবকটিও হাওয়া। সিএনজি চালক উঠানে গাড়িতে বসে দীর্ঘ সময় পার করেও কোন সাড়া না পেয়ে শুরু হয় তোলপাড়। র‌্যাব ক্যাম্পের অতি নিকটেই এধরণের জঘন্য ঘটনা। প্রথমে মা-বাবা দু’জনই উপস্থিত ছিলেন। এমনকি তজিল নিজের ছেলে নয় বলেও দাবি করেন। খবর পেয়ে রাতেই স্থানীয় মেম্বার আবদুল হামিদ এবং কচ্ছপিয়ার নিবন্ধিত সংগঠন আল-আমিন সমাজ কল্যাণ পরিষদের সভাপতি মোঃ আবদুল আমিন ঘটনাস্থলে গেলে দু’জনই গা ঢাকা দেন। বিষয়টি সমিতিকে অবহিত করা হয়েছে’। এদিকে ঈদের সময়ে এধরণের প্রতারণার ঘটনায় যাত্রী এবং প্রাইভেট গাড়িসমুহের চালকদের মধ্যে সন্দেহ ও ভুল বুঝাবুঝি সৃস্টি হওয়ায় ভোগান্তি দেখা দিয়েছে। ##